“หุ้นเอเชีย” เปิดลบ! ตามดาวโจนส์ปิดร่วง 300 จุด นลท.รอตัวเลขจ้างงานสหรัฐ
“หุ้นเอเชีย” เปิดลบ! ตามดาวโจนส์ปิดร่วง 300 จุด นักลงทุนรอสหรัฐเผยข้อมูลจ้างงานนอกภาคเกษตรในวันนี้ เพื่อจับทิศทางนโยบายการเงินในเดือนพ.ย.ของเฟด
“หุ้นเอเชีย” เปิดลบ! ตามดาวโจนส์ปิดร่วง 300 จุด นักลงทุนรอสหรัฐเผยข้อมูลจ้างงานนอกภาคเกษตรในวันนี้ เพื่อจับทิศทางนโยบายการเงินในเดือนพ.ย.ของเฟด
7 ต.ค. 2565

ผู้สื่อข่าวรายงานว่า ตลาดหุ้นเอเชียเปิดลบในวันนี้ โดยถูกกดดันจากการที่ดัชนีดาวโจนส์ตลาดหุ้นนิวยอร์กปิดร่วงลงกว่า 300 จุดในวันพฤหัสบดี (6 ต.ค.) ขณะที่นักลงทุนรอคอยสหรัฐเผยข้อมูลจ้างงานนอกภาคเกษตรในวันนี้ เพื่อจับทิศทางนโยบายการเงินในเดือนพ.ย. ของธนาคารกลางสหรัฐ (เฟด)
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,975.92 จุด ร่วงลง 335.38 จุด หรือ -1.23%, ดัชนี HSI ตลาดหุ้นฮ่องกงเปิดวันนี้ที่ 17,851.62 จุด ลดลง 160.53 จุด หรือ -0.89%
สำหรับตลาดหุ้นจีนปิดทำการวันที่ 3 – 7 ต.ค. เนื่องในวันชาติ
โดยนักเศรษฐศาสตร์ในผลสำรวจที่จัดทำโดยดาวโจนส์คาดการณ์ว่า การจ้างงานนอกภาคเกษตรของสหรัฐจะปรับขึ้น 275,000 ตำแหน่งในเดือนก.ย. และอัตราว่างงานมีแนวโน้มทรงตัวที่ 3.7%